દિવસભર ચાલતાં ધીમી ગતિના કામના કારણે ગાંધીધામ તરફ જતા વાહનોની લાંબી કતાર લાગી જાય છે જેનાથી બચવા કેટલાક વાહન ચાલકો રોંગ સાઇડમાં ડ્રાઇવ કરતા હોવાથી ગમે ત્યારે મોટો અકસ્માત થવાનસ સંભાવના છે. સામખિયાળી ટોલ ગેટ પર ટેક્સ વસૂલતી એલ એન્ડ ટી કંપની દ્વારા ચાલી રહેલાં કામ માટે કોઇ દરકાર ન લેવાતી હોવાનું ચિત્ર સપાટીએ આવ્યું છે. દરમિયાન નેશનલ હાઇવે ઓથોરિટી દ્વારા પણ આ દિશામાં કોઇ પગલાં લેવાતા ન હોવાથી ટ્રાફિક જામની સમસ્યા માથાના દુખાવા રૂપ બની રહી છે. સૂત્રોનું માનીએ તો બે દિવસ પહેલાં ગાંધીધામ તરફ દર્દીને લઇ જતી એક એમ્બ્યૂલન્સ પણ ટ્રાફિક જામમાં ફસાઇ ગઇ હતી. પ્રશ્નના નિરાકરણ માટે જવાબદારો યોગ્ય કરે તેવું વાહન ચાલકો ઇચ્છી રહ્યા છે.